stanford-oval/wikipedia huggingface dataset:
Lambada
Lambada > Lambada kiertää takaisin Brasiliaan

Lambada heijastui eteläiseen Brasiliaan muun maailman kautta. Kun läntinen maailma kuunteli lambadaa, niin sitä kuunteli myös eteläinen Brasiliakin, koska Brasilian eliitti pyrkii jäljittelemään läntistä teollistunutta maailmaa. Etelä-Brasiliassa lambadaa alettiin soittaa muun muassa ylempien yhteiskuntaluokkien suosimissa diskoissa ja 1988 Bahian karnevaaleilla, jonne syntyi monia uusia lambada-yhtyeitä ja avattiin ensimmäiset lambateriat, lambadaan erikoistuneet yökerhot. Televisiossa soi saippuaoopperoiden seassa lambada. Moralistit paheksuivat seksikkäänäkin pidettyä lambadaa, ja kriitikot pitivät sitä muun muassa Silvano Michelinon sanoin "teennäisenä ja köyhänä". Siitä huolimatta Koillis-Brasiliaan syntyi monia uusia lambada-yhtyeitä, ja myös muutamat perinteiset brasilialaisen kansanmusiikin soittajat ja jotkut rockmuusikotkin innostuivat lambadasta.
Lambadan pohjalta tehtiin vuonna 1990 pari elokuvaa, suositumpi Lambada (1990) (Lambada: Set the Night on Fire) ja huonompana pidetty
The Forbidden Dance (Lambada - The Forbidden Dance/Forbidden Dance Is Lambada). Forbidden Dance tehtiin kovalla kiireellä, kun elokuvalla haluttiin rahastaa lambadan ollessa vielä suosittu. Kumpikaan elokuva ei ollut erityisen suosittu USA:ssa.
Lambada > Suosion heikkeneminen ja muuntuminen

Lambada säilyi hyvin suosittuna Brasiliassa pari vuotta, ja lambada on Belémin seuduilla Parán osavaltiossa yhä laajalti tanssittu. Vuoteen 1995 mennessä lambada-aalto oli ohi. Vaikka Brasilia tunnetaan lambada-maana Kaoman takia, maassa on ollut monia muita musiikkityylejä, jotka vaihtuvat nopeaan tahtiin. Lambadan ansiosta Koillis-Brasilia nousi merkittäväksi musiikkikeskukseksi, varsinkin Salvador.
Lambada on antanut vaikutteita zouk-tanssille ja muuttunut 80-luvun alusta paljon. Uusista tyyleistä Zouk-love on lähimpänä alkuperäistä lambadaa.
Ferdinando Minoia

| Ferdinando Minoia |
| --- | --- |
 Minoia vuonna 1931
Henkilötiedot
Syntynyt: 2. kesäkuuta 1884 Milano
Kuollut: 28. kesäkuuta 1940 (56 vuotta) Milano
Kansalaisuus:   Italia
Moottoriurheilija
Grand Prix -autoilun EM-sarja
Vuodet:  1931
Tallit:  Alfa Romeo
Kilpailuja:  3
Voittoja:  0
Paras sijoitus:  1.
Ferdinando "Nando" Minoia (2. kesäkuuta 1884 Milano – 28. kesäkuuta 1940 Milano) oli italialainen autourheilija.
Minoia voitti vuonna 1907 Brescian lähellä järjestetyn Coppa Florio -kilpailun. Vuoden 1926 Targa Floriossa Minoia sijoittui toiseksi Bugatti 35 T:llään. Seuraavana vuonna hän juhli voittoa yhdessä Giuseppe Morandin kanssa historian ensimmäisessä Mille Migliassa. Vuonna 1931 Minoia siirtyi uuteen Grand Prix -autoilun Euroopan-mestaruussarjaan. Hän saavutti kauden aikana yhden kakkos- ja yhden kolmossijan, ja juhli kauden päätyttyä historian ensimmäistä Grand Prix -autoilun Euroopan-mestaruutta.
Minoia kuoli 56-vuotiaana synnyinkaupungissaan Milanossa.
Lindfors

Lindfors tai Lindforss on muun muassa seuraavien henkilöiden sukunimi:
Adolf Lindfors (1857–1929), suomalainen näyttelijä ja teatterinjohtaja
Adolf Lindfors (1879–1959), suomalainen painija ja olympiavoittaja
Aina Lindfors (1873–1952), suomalainen näyttelijä
Albert Lindfors (1860–1922), suomalainen taidemaalari ja elokuvateatterinomistaja
Anton Lindfors (s. 1991), suomalainen lumilautailija
Arthur Lindfors (1893–1977), suomalainen painija ja olympiamitalisti
August Lindfors (1810–1882), suomalainen pappi ja kirjailija
Axel W. Lindfors (1888–1947), suomalainen toimittaja ja eduskunnan tulkki ja notaari
Berndt Lindfors (1932–2009), suomalainen voimistelija ja olympiamitalisti
Bodil Lindfors (s. 1951), suomenruotsalainen kirjailija ja psykoterapeutti
Carl Philip Lindforss (1846–1903), suomalainen kartanonomistaja, kasvi- ja eläinharrastaja ja valtiopäivämies
Eila Lindfors (s. 1963), suomalainen käsityökasvatuksen professori
Erkki Lindfors (1913–1969), suomalainen poliitikko, II sosiaaliministeri 1957–1958 ja Tampereen kaupunginjohtaja 1957–1969
Frederic Lindfors (s. 1979), suomalainen laulaja ja kitaristi
Harry Lindfors (1905–1968), suomalainen yritysjohtaja, kauppaneuvos
Hugo Lindfors (1860–1921), suomalainen laivanrakennusinsinööri
Ivar Lindfors (1872–1950), suomalainen toimitusjohtaja ja kauppaneuvos
Iivar Lindfors, Iivar Launis (1884–1967), suomalainen yleisurheilija
Irma Vienola-Lindfors (1930–2007), suomalainen balettitanssija, balettipedagogi ja tanssikriitikko
Jarl Lindfors (1898–1976), suomalainen metsänhoitaja, metsäneuvos
Jessica Lindfors (s. 1977), suomalainen pikajuoksija, pituushyppääjä ja kolmiloikkaaja
Julius af Lindfors (1831–1903), suomalainen kenraalimajuri, liikemies ja yhteiskunnallinen vaikuttaja
Kirsi Lindfors (s. 1975), suomalainen kiekonheittäjä
Lill Lindfors (s. 1940), ruotsalainen laulaja, näyttelijä ja koomikko
Mattias Lindfors (s. 1989), suomalainen kilpapurjehtija
Monica Lindfors (s. 2000), suomalainen taitoluistelija
Pamela Lindfors (s. 1980), suomalainen pituushyppääjä
Pertti Lindfors (1927–2007), suomalainen dosentti, filosofi ja yhteiskuntatieteiden tohtori
Sakari Lindfors (s. 1966), suomalainen jääkiekkomaalivahti ja valmentaja
Sonya Lindfors (s. 1985), suomalainen tanssija ja koreografi
Stefan Lindfors (s. 1962), suomalainen muotoilija, sisustusarkkitehti ja kuvanveistäjä
Teuvo Lindfors (1922–2015), suomalainen arkkitehti
Tiina Lindfors (s. 1958), suomalainen tanssija ja koreografi, Teuvo Lindforsin tytär
Tim Lindfors (s. 2002), ruotsalainen jääkiekkoilija
Tomi Lindfors (s. 1979), suomalainen jääkiekkoilija
Viveca Lindfors (1920–1995), ruotsalainen näyttelijä
Viveca Lindfors (s. 1999), suomalainen taitoluistelija
Anton Lindforss (1890–1943), suomalainen taidemaalari
Carl Mårten Lindforss (1839–1909), suomalainen kielten opettaja ja oppikirjojen tekijä
Mårten Johan (Martti Juhana) Lindforss (1800–1869), suomalainen lääkäri, eläinlääkäri
Entisenä sukunimenä

K. T. Jutila, vuoteen 1906 Lindfors (1891–1966), suomalainen poliitikko ja diplomaatti
Otto Lehmuskoski, ent. Lindfors (1894–1983), suomalainen jääkärimajuri
Olavi Liekoski, ent. Lindfors (1910–1990), suomalainen nyrkkeilijä ja urheilutoimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ferdinando Meglio

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Los Angeles 1984 | säilä, joukkuekilpailu |  |
|  Hopeaa | Moskova 1980 | säilä, joukkuekilpailu |  |
|  Pronssia | Soul 1988 | säilä, joukkuekilpailu |  |
Ferdinando Meglio (s. 27. kesäkuuta 1959 Napoli) on italialainen entinen miekkailija ja olympiavoittaja. Vuoden 1980 kesäolympialaisissa Moskovassa hän sai hopeaa säilän joukkuekilpailussa ja sijoittui seitsemänneksi sen yksilökilpailussa. Kesäolympialaisissa 1984 Los Angelesissa Meglio voitti säilän joukkuekilpailussa kultaa, ja Soulin kesäolympialaisissa 1988 hän sai siinä pronssia. Hän kilpaili vielä vuoden 1992 kesäolympialaisissa Barcelonassa, jossa hän sijoittui säilän yksilökilpailussa kuudenneksi ja joukkuekilpailussa kahdeksanneksi.
Etelä-Pohjanmaan pelastuslaitos

| Etelä-Pohjanmaan pelastuslaitos |
| --- | --- |


Yleistä
Väkiluku:  191 513
Alue:  Etelä-Pohjanmaan maakunta
Keskuspaikka:  Seinäjoki
Kunnat:  18
Hyvinvointialue:  Etelä-Pohjanmaan hyvinvointialue
Pelastusjohtaja:  Harri Setälä
Etelä-Pohjanmaan pelastuslaitos on yksi Suomen 22:sta aluepelastuslaitoksesta. Etelä-Pohjanmaan pelastuslaitos palvelee yhteensä 18 kuntaa: Seinäjoki, Alajärvi, Alavus, Evijärvi, Ilmajoki, Isojoki, Isokyrö, Karijoki, Kauhajoki, Kauhava, Kuortane, Kurikka, Lappajärvi, Lapua, Soini, Teuva, Vimpeli ja Ähtäri.
Etelä-Pohjanmaan pelastuslaitoksella on 4 asemaryhmää, 31 paloasemaa, 121 kokopäiväistä työntekijää ja n. 820 vapaaehtoista sopimusmiestä.
Tehtävä

Etelä-Pohjanmaan pelastuslaitos huolehtii alueellaan:
Pelastustoimelle kuuluvasta ohjauksesta, neuvonnasta ja turvallisuusviestinnästä, jonka tavoitteena on tulipalojen ja muiden onnettomuuksien ehkäiseminen ja varautuminen onnettomuuksien torjuntaan sekä asianmukainen toiminta onnettomuus- ja vaaratilanteissa ja onnettomuuksien seurausten rajoittamisessa.
Pelastustoimen valvontatehtävistä.
Väestön varoittamisesta vaara- ja onnettomuustilanteessa sekä siihen tarvittavasta hälytysjärjestelmästä.
Pelastustoimintaan kuuluvista tehtävistä.
Organisaatio

Pelastuslaitoksen palveluorganisaatiota johtaa pelastusjohtaja. Organisaatioon kuuluu neljä toimialaa; riskienhallinta, pelastustoiminta, resurssienhallinta ja tutkimus-, kehittämis- ja innovaatiotoiminta/ensihoito. Toimialojen vastuuhenkilöinä toimii pelastuspäälliköt ja heidän alaisuudessaan toimivat palopäälliköt, joiden vastuualueina on paloasemaryhmät (4kpl).
Pelastuslaitos toimii osana Etelä-Pohjanmaan hyvinvointialueen organisaatiota.
Paloasemat > Asemaryhmä 1

10 Seinäjoki
12 Nurmo
13 Ylistaro
14 Koura
15 Peräseinäjoki
16 Jalasjärvi
17 Ilmajoki
18 Koskenkorva
19 Isokyrö
Paloasemat > Asemaryhmä 2

20 Kauhava
21 Ylihärmä
22 Alahärmä
23 Kortesjärvi
24 Evijärvi
25 Lappajärvi
26 Vimpeli
27 Alajärvi
28 Kauhajärvi
29 Lapua
Paloasemat > Asemaryhmä 3

30 Alavus
31 Kuortane
32 Lehtimäki
33 Soini
34 Ähtäri
35 Töysä
Paloasemat > Asemaryhmä 4

40 Kauhajoki
41 Isojoki
42 Karijoki
43 Teuva
44 Jurva
45 Kurikka
Sopimuspalokunnat > Asemaryhmä 1

Ilmajoen VPK ry Ilmajoen palokuntanuoret
Isokyrön palomiehet ry
Jalasjärven VPK ry Jalasjärven VPK ry, Palokuntanuoret
Koskenkorvan VPK ry
Kouran VPK ry
Nurmon VPK
Peräseinäjoen VPK ry Peräseinäjoen VPK ry, Palokuntanuoret
Ylistaron Palomiehet ry
Sopimuspalokunnat > Asemaryhmä 2

Alahärmän Palomiehet ry Alahärmen Palomiehet ry, Naisosasto
Alajärven VPK ry Alajärven VPK ry Nuoriso-osasto
Evijärven Palomiehet ry
Kauhajärven VPK
Kauhavan Palomieskerho ry
Kortesjärven Palomiehet ry Palokuntanuoret
Lappajärven Palomiehet ry
Lapuan Palomieskerho
Vimpelin Palomiehet ry Vimpelin Palomiehet ry / Palokuntanaiset
Ylihärmän Sammutusmiehet ry Ylihärmän Palokuntanuoret
Sopimuspalokunnat > Asemaryhmä 3

Alavuden Palomiehet ry Alavuden Palokuntanaiset ry
Kuortaneen Palo- ja Pelastuskerho ry
Lehtimäen VPK
Soinin Palomieskerho ry
Töysän VPK Töysän Palokuntanuoret
Ähtärin VPK ry
Sopimuspalokunnat > Asemaryhmä 4

Isojoen Palomiehet ry
Jurvan Palomieskerho ry
Karijoen Palokerho ry
Kauhajoen VPK Ry Kauhajoen VPK Ry, Palokuntanuoret
Kurikan palomiehet ry
Teuvan Palomieskerho ry Teuvan Palokuntanuoret
Aiheesta muualla

Etelä-Pohjanmaan pelastuslaitos
Facebook
Eva Herzigová

| Eva Herzigová |
| --- | --- |
 Herzigová vuonna 2012.
Henkilötiedot
Syntynyt: 10. maaliskuuta 1973 (ikä 51) Litvinov, Tšekki
Ammatti:  malli   näyttelijä
Malli
Pituus:  179 cm
Hiusten väri:  vaalea
Silmien väri:  vihreä
Aiheesta muualla
evaherzigova.com
Eva Herzigová (s. 10. maaliskuuta 1973 Litvínov, Tšekki) on tšekkiläinen huippumalli ja näyttelijä. Hänen äitinsä oli kirjanpitäjä ja isänsä sähköasentaja. Hänen mallinuransa alkoi vuonna 1989, kun hän voitti 16-vuotiaana Prahassa kauneuskilpailun. Varsinainen huippumalli hänestä kehkeytyi Pariisissa.
Herzigová on esiintynyt lukuisten muotitalojen, kuten Calvin Kleinin, Guessin, Victoria's Secretin ja Hugo Bossin mainoskampanjoissa. Lisäksi hän on myös esiintynyt useissa kansainvälisissä muotilehdissä, kuten Voguessa, Harper’s Bazaarissa, Ellessä, Marie Clairessa, Numérossa ja Alluressa ja lisäksi esimerkiksi yhdysvaltalaisessa urheilulehdessä Sports Illustratedissä. Vuonna 2004 hän poseerasi yläosattomissa Playboyssa. Herzigová on toiminut myös useiden muotisuunnittelijoiden, kuten Louis Vuittonin, Benedetta Dubinin, Giles Deaconin, Emilio Puccin ja Versacen näytösmallina. Hän on esiintynyt myös Imagine Fashionin muotielokuvassa Decadent Control Roberto Cavallin kanssa. Elokuvassa mainostettiin H&M:n ja Agent Provocateurin muotia. Herzigová esiintyi myös Venuksena vuoden 2006 talviolympialaisten avajaisseremoniassa. Vuonna 2016 hän esiintyi Dior Beautyn ja Giorgio Armanin mainoskampanjoissa.
Herzigová oli naimisissa Bon Jovin rumpalin Tico Torresin kanssa vuosina 1996—1998. Hän seurusteli avioeronsa jälkeen manageri Guy Osearyn kanssa. Hänellä on kolme poikaa italialaisen liikemies Gregorio Marsiajin kanssa: George (s. 2007), Philipe (s. 2011) ja Edward (s. 2013). Herzigová meni kihloihin Marsiajin kanssa vuonna 2017.
Aiheesta muualla

Kuvia tai muita tiedostoja aiheesta Eva Herzigová Wikimedia Commonsissa
Eva Herzigová FMD:ssä
Viralliset sivut
Eva Herzigová Internet Movie Databasessa. (englanniksi)
Lodjaus

Lodjaus (engl. letterboxing) on harrastus, jossa etsitään maastoon tai muuten kiinnostavaan paikkaan piilotettuja rasioita eli ”lodjuja”. Lodjun piilottaja ilmoittaa lodjun paikan johtolankana, joka on puettu vaikkapa arvoituksen muotoon ja se julkaistaan lodjaussivustolla. Myös muunlaisia listauksia löytyy ajalta ennen internetiä. Johtolanka voi olla myös suorasanainen, jolloin lodjun sijainti voi myös olla löydettävissä helposti vaikka ilmoitetusta karttasijainnista. Myös kompassin käyttö ja muun muassa puulajituntemus on yleisesti hyödynnettyä johtolangoissa. Joitan lodjuja on mahdollista löytää valokuvien perusteella ja jotkut yölodjut rakentuvat heijastinpolkujen varaan. Pelkät koordinaatit eivät kuitenkaan riitä lodjuun (ks. geokätköily).
Peruslodjun eli letterboksin sisältönä on vieraskirja ja leimasin. Käsin kaiverrettuja leimoja arvostetaan harrastajien keskuudessa erityisesti. Lodjussa ei kuulu olla mitään ylimääräistä tavaraa, kuten geokätköissä tai erilaisten muiden aarteenetsintäpelien rasioissa. Lodjun etsijällä on oma henkilökohtainen leimasin, mustetyyny, kynä ja muistokirja. Kun lodju löytyy, hän leimaa käyntinsä omaleimallaan lodjun vieraskirjaan sekä kirjoittaa erikseen nimimerkkinsä eli ”polkunimensä”, usein myös paikkakunnan ja ulkomailla ollessaan kotimaansa. Jotkut tapaavat myös kirjoittaa löytö-/istutus-/vaihtotilastonsa sen hetkisen tilanteen. Lodjussa olevalla leimasimella lodjaaja tallentaa käyntinsä omaan muistokirjaansa. Sekä lodjun että lodjaajan muistokirjan merkinnät voivat olla moninaisia ja monisanaisia, riippuen kävijästä ja vaikkapa lodjausmatkalla sattuneista jollain tavalla merkittävistä tapahtumista.
Peruslodjujen lisäksi on olemassa virtuaalisia lodjuja, liftareita, keräilykortteja ja postitse löydettäviä letterbokseja. Myös väliaikaisia, vain tietyn ajan löydettävissä olevia lodjuja ja perimätietona harrastajalta toiselle kulkevia lodjuja sekä henkilökohtaisia lodjuja on olemassa. Lodjaajat järjestävät ja osallistuvat erilaisiin tapahtumiin: erityisen suosittuja ovat olleet kansainvälinen letterboxinistutuspäivä (PAL) ja uusimmat tulokkaat uudelleenistutuspäivä (RE-PLANT) sekä Plant a Gnome eli tontunistutuspäivä.
Lodjausta ja geokätköilyä ei pidä sekoittaa toisiinsa, vaikka on olemassa letterbokseja muistuttavia hybridikätköjä. Ne ovat kuitenkin nimenomaan geokätköjä ja niistä puuttuu usein letterboksille pakollinen leimasin. Geokätköjen tarkastuksen tekee vapaaehtoinen kätkötarkastaja, ei lodjaaja. Näin ollen myös letterbox-hybridien lodjattavuus, eli johtolangan seuraaminen ilman satelliittipaikannuslaitetta tai reaaliaikaista internet-yhteyttä on usein vaikeaa tai jopa käytännössä mahdotonta. Myös maastollisesti vaarallisia ja siten perinteisten lodjaussääntöjen vastaisia hybridejä julkaistaan.
Lodjaus ei ole suosittua samassa mittakaavassa kuin geokätköily, ja on hyvin tavallista että usein useamman kilometrin metsäretkeä edellyttävää letterboksia ei löydetä vuosiin sen istuttamisen jälkeen. Esimerkkinä kotimainen partiolodju Suomessa oli löytämättä 2,5 vuotta ja yhdysvaltalaisten harrastajien istuttama 4,5 vuotta ennen ensilöytöjä.
Historiaa

Ensimmäiset lodjut piilotettiin vuonna 1854 Dartmooriin, Englantiin. James Perrott piilotti käyntikorttinsa sisältävän tölkin syrjäiselle paikalle Cranmere Pooliin, Dartmoorin nummelle (Arthur Conan Doylen Baskervillen koiran tapahtumaseudulle). Perrott toimi alueella oppaana ja kannusti asiakkaitaan jättämään korttinsa myös purkkiin. Ajan myötä vierailijat alkoivat jättää omalla osoitteellaan varustettuja kortteja ja kirjeitä laatikkoon toivoen seuraavan vierailijan postittavan ne takaisin kirjoittajalle. Tästä juontaa harrastuksen englanninkielinen nimi, ”letterboxing” (engl. letterbox, suom. postilaatikko). Tämä tapa loppui ajan myötä ja korvautui nykyiseen leimasin- ja vieraskirjakäytäntöön. 1980-luvulla harrastus kasvoi nopeasti Britanniassa, ja 1990-luvulla harrastus valloitti Yhdysvallat.
Suomen Partiolaiset yrittivät yhdessä Metsähallituksen kanssa juurruttaa lajia Suomeen 2000-luvun alussa, mutta harrastus leimautui pitkäksi aikaa nimenomaan partiolaisten harrastukseksi.
Aiheesta muualla

http://www.atlasquest.com/
http://www.letterboxing.org/
Lodovico Ferrari

| Lodovico Ferrari> Henkilötiedot |
| --- | --- |
Syntynyt: 2. helmikuuta 1522 Bologna, Kirkkovaltio
Kuollut: 5. lokakuuta 1565 (43 vuotta) Bologna
Koulutus ja ura
Tutkimusalue:  Algebra
   
Lodovico Ferrari (tai Ludovico) (2. helmikuuta 1522 Bologna, Kirkkovaltio – 5. lokakuuta 1565 Bologna) oli italialainen matemaatikko. Hän löysi ensimmäisenä neljännen asteen yhtälön ratkaisukaavan.
Elämä ja ura

Ferrarin suku oli alun perin kotoisin Milanosta. Hänen isoisänsä oli paennut Pohjois-Italiasta Bolognaan. Ferrarin vanhemmat kuolivat hyvin nuorina, ja hänet otettiin 15-vuotiaana juoksupojaksi tunnetun italialaisen matemaatikon Gerolamo Cardanon palvelukseen. Cardano opetti Ferrarille, joka ei ollut saanut minkäänlaista kouluopetusta, oman kuvauksensa mukaan latinaa, kreikkaa ja matematiikkaa. Hän löysi Cardanon johdolla neljännen asteen yhtälön ratkaisukaavan. Cardano julkaisi tämän ratkaisun yhdessä kolmannen asteen yhtälön ratkaisukaavan kanssa teoksessaan Ars magna de Regulis Algebraicis vuonna 1545.
Tämän jälkeen Ferrari ryhtyi Cardanon puolesta kiivaaseen kiistaan Niccolò Fontana Tartaglian kanssa siitä, kumpi löysi ensimmäisenä neljännen ja kolmannen asteiden yhtälöiden ratkaisun. Kuuden painetun haasteen ja vastahaasteen jälkeen Ferrari ja Tartaglia kävivät 10. elokuuta 1548 julkisen väittelyn yhtälöistä, jonka voittajaksi julistettiin Ferrari. Menestys toi hänelle välittömästi mainetta, ja hän sai runsaasti tarjouksia eri virkoihin. Koska Tartaglia osoittautui taidoiltaan selvästi huonommaksi kuin Cardanon oppilas Ferrari, hän lähti Milanosta pakoon seuraavana yönä. Ferrari piti sittemmin julkisia luentoja matematiikasta Milanossa ja siirtyi Mantovan herttuakuntaan kardinaali Ercole Gonzagan palvelukseen verovirkailijaksi 1548–1556. Riitojen jälkeen hän joutui luopumaan tästä tuottoisasta virasta. Vuonna 1564 Ferrarista tuli Bolognan yliopiston matematiikan professori.
Aiheesta muualla

Kuvia tai muita tiedostoja aiheesta Lodovico Ferrari Wikimedia Commonsissa
Farnakes II

Farnakes II:n kuva harvinaisessa kultarahassa.
Farnakes II (m.kreik. Φαρνάκης, Farnakēs, lat. Pharnaces; n.  97–47 eaa.) oli Pontoksen kuningas vuosina 63–47 eaa. Hän oli Mithridates VI:n poika. Kun Mithridates teki itsemurhan Pompeiuksen kukistettua hänet vuonna 63 eaa., Farnakes solmi rauhan Pompeiuksen kanssa ja tämä julisti hänet Rooman ystäväksi ja liittolaiseksi.
Kun sisällissota Pompeiuksen ja Julius Caesarin välillä alkoi, käytti Farnakes sitä hyväksi ja valtasi Kolkhiin ja Vähän-Armenian. Armenian kuningas pyysi Caesarin apulaista Domitius Calvinusta apuun, mutta Farnakes löi helposti roomalaiset. Seuraavaksi hän valtasi Amisoksen kaupungin, joka oli Rooman liittolainen. Hän myi sen asukkaat orjiksi ja antoi kuohia kaikki pojat.
Lopulta Caesar palasi Egyptistä ja kukisti Farnakeen Zelan taistelussa nopeasti ja perusteellisesti. Caesar antoi valtaamansa Pontoksen Farnakeen veljelle kiitokseksi siitä, että tämä oli tuonut Caesarille apujoukkoja Egyptiin. Farnakes pääsi pakoon, mutta hänen entinen alaisensa Asandar salamurhasi hänet vuonna 47 eaa.
Aiheesta muualla

Kuvia tai muita tiedostoja aiheesta Farnakes II Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Mithridates VI | Pontoksen kuningas   | Seuraaja: Rooman tasavalta |
Lamb (yhtye)

| Lamb |
| --- | --- |

Tiedot
Toiminnassa:  1996–2004t
Tyylilaji:  trip hop, drum'n'bass
Kotipaikka:  Britannia
Laulukieli:  englanti
Jäsenet:  Louise Rhodes, laulaja, lauluntekijä   Andy Barlow, säveltäjä, tuottaja, DJ   Jon Thorne, basso   Oddur Mar Runnarson, kitara   Nikolaj Bjerre, rummut  
Levy-yhtiö:  Mercury Records   Koch Records  
Aiheesta muualla
www.lambstar.net
Infobox OKNimi-testi OK: 
Lamb on manchesterilainen vuonna 1995 perustettu trip hop/drum'n'bass -yhtye.
Historia

Alun perin Louise Rhodesin ja Andy Barlowin duona aloittanut yhtye perustettiin vuonna 1995. Yhtyeen kokoonpano laajeni myöhemmin käsittäen basisti Jon Thornen, islantilaisen kitaristin Oddur Mar Runnarsonin ja tanskalaisen rumpalin Nikolaj Bjerren. Kokoonpanossa on myös vieraillut säännöllisesti trumpetisti Kevin Davy ja lontoolainen jousi-trio Chi 2 strings, joka myös osallistui Lambin neljännen Between Darkness and Wonder -albumin sävellystyöhön. Yhtye julkaisi oman nimensä mukaan nimetyn Lamb debyyttialbuminsa 30 syyskuuta 1996. Seuraavien seitsemän vuoden kuluessa yhtye julkaisi kolme pitkäsoittoa lisää: Fear of Fours (1999), What sound (2001) ja Between Darkness and Wonder (2003). Seuraavaksi julkaistiin Best kept secrets (2004), joka on kokoelmalevy sisältäen 16 kappaletta yhtyeen neljältä ensimmäiseltä albumilta. Vuoden 2005 elokuussa julkaistiin Remixed-albumi, joka sisältää 20 yhtyeen kappaletta muiden artistien, kuten Kruder & Dorfmeister, Photek ja Fila Brazillia, uudelleenmiksaamina versioina. Yhtyeen viimeisin live-esiintyminen oli Amsterdamissa syyskuussa 2004.
Vaikka yhtye on kotoisin Manchesterista se yhdistetään usein bristolilaiseen trip hop -soundiin. Sen lisäksi yhtyeen musiikissa on vaikutteita jazzista, dubista ja drum'n'bassista. Vaikka yhtye on hajonnut ja jäsenet keskittyvät omiin sooloprojekteihinsa he ovat ilmoittaneet, että ei ole poissuljettua etteikö yhtyettä mahdollisesti kasattaisi uudestaan joskus tulevaisuudessa.
Yhtyeen tunnetuin kappale on debyyttialbumilta löytyvä "Gorecki", joka julkaistiin myös singlenä. Kappaleen inspiraationa on puolalaisen klassisen musiikin säveltäjän Henryk Góreckin kolmas sinfonia. Vuonna 2004 julkaistu DVD The Fall & Rise of the Fools Ark on 46-minuuttinen Dadaran ja Jesse Limmenin piirtämä "Keltainen sukellusvene kohtaa Monty Pythonin" -tyylinenkenen mukaan? animaatioseikkailu, johon Lamb sävelsi musiikin.
Jäsenet

laulaja-lauluntekijä Louise Rhodes
säveltäjä/tuottaja/DJ Andy Barlow
basisti Jon Thorne
kitaristi Oddur Mar Runnarson
rumpali Nikolaj Bjerre
Diskografia > DVDt

2004 The Fall & Rise of the Fools Ark
Diskografia > Albumit

1996 Lamb
1999 Fear of Fours
2001 What Sound
2003 Between Darkness and Wonder
2004 Back To Mine - Lamb - The Voodoo Collection
2004 Best Kept Secrets: The Best of Lamb 1996-2004
2005 Lamb remixed
2011 5
2014 Backspace Unwind
2019 The Secret of Letting Go
Diskografia > Singlet

1996 "Cotton Wool"
1996 "Gold"
1996 "God Bless"
1997 "Gorecki"
1999 "B Line"
1999 "Softly"
1999 "All in Your Hands"
2001 "Gabriel" (Limited Edition)
2003 "Sweet"
2003 "Gabriel" (Remix, Promo Copy)
2004 "Wonder"
2011 "Build a Fire"
2012 "Butterfly Effect"
2014 "We Fall in Love"
2015 "In Binary"
2017 "Illumina"
2019 "Armageddon Waits"
Aiheesta muualla

(Arkistoitu – Internet Archive) Yhtyeen kotisivut.
Leveäjärvi (Orivesi)

| Leveäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′42″N, 24°38′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  ei laskuojaa 
Järvinumero:  35.724.1.006
Mittaustietoja
Pinnankorkeus:  196,5 m  
Rantaviiva:  1,336 km  
Pinta-ala:  7,396 ha  
Saaria:  ei saaria 
 fiLeveäjärvi 
Leveäjärvi  on Pirkanmaalla Orivedellä  sijaitseva järvi.